అమరావతి, జనవరి 29(ఆంధ్రజ్యోతి): కేంద్ర బడ్జెట్పై రాష్ట్ర ప్రభుత్వం బోలెడు ఆశలు పెట్టుకుంది. ఆర్థికలోటు భర్తీ, రాజధాని అమరావతి నిర్మాణానికి నిధులు, పరిశ్రమలకు పన్ను రాయితీలు, పోలవరానికి వేగంగా నిధులు... ఇలా పలు అంశాల్లో కేంద్రం నుంచి సానుకూల ప్రకటన కోసం ఎదురుచూస్తోంది. ఆర్థిక కష్టాల్లో ఉన్నా... ముందుగానే పోలవరానికి, రాజధాని నిర్మాణానికి, పలు మౌలిక ప్రాజెక్టులకు సొంత నిధులను రాష్ట్ర ప్రభుత్వం ఖర్చు చేస్తోంది. రాష్ర్టానికి పెట్టుబడులను తీసుకొచ్చేందుకు సీఎం చంద్రబాబు కృషి చేస్తున్నారు. ఈ విషయంలో కేంద్రం నుంచీ ఆర్థిక సహకారం కోరుతున్నారు. కేంద్ర పెద్దలు రాష్ర్టానికి వచ్చినప్పుడు, లేదా ముఖ్యమంత్రే ఢిల్లీ వెళ్లినప్పుడు, ఏదైనా అవకాశం వచ్చిన ప్రతిసారీ ఆయా అంశాలను చంద్రబాబు ప్రస్తావిస్తూనే ఉన్నారు. 1న ప్రవేశపెట్టనున్న బడ్జెట్పై రాష్ట్రం ‘కోట్ల’ ఆశలు పెట్టుకుంది. రాష్ట్ర కావాల్సిన అవసరాలపై ఆర్థికశాఖ ఓ నోట్ను రూపొందించింది.  రాష్ట్ర ప్రభుత్వం కోరుతోంది ఇవీ... రాష్ట్ర విభజన తర్వాత తొలి ఏడాది ఏర్పడిన రెవెన్యూ లోటును 2017-18 ఆర్థిక సంవత్సరంలో పూర్తిగా భర్తీ చేయాలని రాష్ట్రం కోరుతోంది. రెవెన్యూ లోటు కింద చెల్లించాల్సిన మొత్తంలో రూ.5000 కోట్లను ప్రస్తుత ఆర్థిక సవత్సరంలోనే చెల్లించాలని, మిగిలిన మొత్తాన్ని 2017-18 బడ్జెట్లో పెట్టాలని కోరుతోంది. 2014 జూన్ 2 నుంచి 2015 మార్చి 31 వరకూ 10 నెలల కాలానికి ఆదాయలోటు రూ.16,079 కోట్లుగా ఉంటుందని ఆంధ్రప్రదేశ్ అకౌంటెంట్ జనరల్ ధ్రువీకరించారు. కానీ, ఇప్పటివరకూ రాష్ట్రానికి రూ. 3,980 కోట్ల అడ్హక్ గ్రాంటు మాత్రమే వచ్చింది. ఈ ధ్రువీకరించిన రెవెన్యూ లోటుకు... పీఆర్సీ సిఫారసుల అమలువల్ల పెన్షనర్లకు, ఉద్యోగులకు 2014 జూన్ 2 నుంచి 2015 మార్చి వరకూ చెల్లించాల్సిన బకాయిల మొత్తం రూ.5,325 కోట్లను కూడా కలపాలని రాష్ట్ర ప్రభుత్వం కోరుతోంది. రాజధానికి సంబంధించి కేపిటల్ గెయిన్స్ ట్యాక్స్ మినహాయిం పు, అమరావతిలో మౌలిక సదుపాయాల కల్పనపై పెట్టే పెట్టుబడుల మొత్తానికి 100 శాతమూ పన్ను రాయితీ ఇవ్వాలని రాష్ట్రం కోరుతోంది. రాజధాని ప్రాంత పరిధిలో పరిశ్రమలు పెడితే... ఉత్పత్తి ప్రారంభించిన నాటినుంచి పదేళ్ల వరకూ ఎక్సైజ్ సుంకాన్ని పూర్తిగా మినహాయించాలన్నది మరో డిమాండ్. ఐదేళ్లపాటు 100 శాతమూ ఆదాయ పన్ను మినహాయించి మరో ఐదేళ్లపాటు కంపెనీలకైతే 30శాతం, కంపెనీయేతర సంస్థలకైతే 25 శాతం పన్ను రాయితీ ఇవ్వాలని కోరుతోంది. అమరావతిని వివిధ ప్రాంతాలకు అనుసంధానించే రైలు, రోడ్డు మార్గాల నిర్మాణానికి నిధులు కేటాయించాలని రాష్ట్రం కోరుతోంది. 2018-19 లోపు ఆ ప్రాజెక్టులు పూర్తి కావాలన్న లక్ష్యంతో 2017-18 బడ్జెట్లో నిధులు భారీగా కేటాయించాలని విన్నవిస్తోంది. విజయవాడ, విశాఖపట్నం మెట్రోల నిర్మాణం, విశాఖ-చెన్నై హైస్పీడ్ రైలు ప్రాజెక్టు తదితరాలకు నిధులు ఇవ్వాలన్నది మరో విన్నపం. ప్రత్యేక హోదాకు బదులు కేంద్రం హామీ ఇచ్చిన అంశాల్లో ప్రధానమైనది ఈఏపీ ప్రాజెక్టులకు కేంద్ర నిధులు. రూ.32,073 కోట్ల విలువైన ఈఏపీ ప్రాజెక్టులను రాష్ట్రం ప్రతిపాదిస్తే సుమారు 10 వేల కోట్ల ప్రాజెక్టులకు కేంద్రం ఆమోదం తెలిపింది. మిగిలినవాటికి ఆర్థిక వ్యవహారాల శాఖ, ఇతర సంస్థల ఆమోదం లభించాల్సి ఉంది. వీటిని తక్షణం ఆమోదించాలన్నది మరో డిమాండ్. రాష్ట్రంలో పారిశ్రామికవాడల నిర్మాణం కోసం రూ.1500 కోట్లను వచ్చే కేంద్ర బడ్జెట్లో ఇవ్వాలని రాష్ట్ర ప్రభుత్వం కోరుతోంది. కేంద్ర హామీల్లో ప్రధానమైన పోలవరం ప్రాజెక్టుకు సంబంధించి ఇప్పటివరకూ కేంద్రం నుంచి రూ. 2,916.54 కోట్లు అందాయి. కానీ, రాష్ట్ర ప్రభుత్వం ఇప్పటికే ఖర్చు చేసిన మొత్తం కింద ఇంకా రూ.217.21 కోట్లు అందాల్సి ఉంది.
amaravati, janavari 29(aandhrajyoti): kendra badjetpai rashtra prabhutvam boledu aasalu pettukundi. aardhikalotu bharti, rajadhani amaravati nirmaanaaniki nidhulu, parisramalaku pannu raayiteelu, polavaraaniki vegamgaa nidhulu... ilaa palu amsaallo kendram nunchi saanukuula prakatana kosam eduruchustondi. aardhika kashtaallo unna... mundugaane polavaraaniki, rajadhani nirmaanaaniki, palu moulika praajektulaku sonta nidhulanu rashtra prabhutvam kharchu chestondi. raashrtaaniki pettubadulanu teesukochenduku cm chandrababu krushi chestunnaru. ee vishayamlo kendram nunchi aardhika sahakaaram korutunnaru. kendra peddalu raashrtaaniki vachinappudu, leda mukhyamantre dhilli vellinappudu, edaina avakaasam vachina pratisaarii aayaa amsaalanu chandrababu prastaavistuunae unnaaru. 1na pravesapettanunna badjetpai rashtram ‘kotla’ aasalu pettukundi. rashtra kaavaalsina avasaraalapai aardhikasaakha oo notnu roopondinchindi.  rashtra prabhutvam korutondi ivee... rashtra vibhajana tarvaata toli edaadi erpadina revenue lotunu 2017-18 aardhika samvatsaramlo puurtigaa bharti cheyalani rashtram korutondi. revenue lotu kinda chellinchaalsina mottamlo roo.5000 kotlanu prastuta aardhika savatsaramlone chellinchaalani, migilina mottaanni 2017-18 badjetlo pettaalani korutondi. 2014 joon 2 nunchi 2015 marchi 31 varakuu 10 nelala kaalaaniki aadaayalotu roo.16,079 kotluga untundani andhrapradesh accountent janaral dhruveekarinchaaru. cony, ippativarakuu rashtraniki roo. 3,980 kotla adhak grantu matrame vachindi. ee dhruveekarinchina revenue lotuku... prc sifaarasula amaluvalla pensionarlaku, udyogulaku 2014 joon 2 nunchi 2015 marchi varakuu chellinchaalsina bakaayila mottam roo.5,325 kotlanu kuudaa kalapaalani rashtra prabhutvam korutondi. rajadhaniki sambandhinchi capital gains tax minahaim pu, amaravatilo moulika sadupayala kalpanapai pette pettubadula mottaaniki 100 saatamuu pannu raayitii ivvaalani rashtram korutondi. rajadhani praanta paridhilo parisramalu pedithe... utpatti praarambhinchina naatinunchi padella varakuu exise sunkaanni puurtigaa minahaayinchaalannadi maro demand. aidellapatu 100 saatamuu aadaaya pannu minahaayinchi maro aidellapatu kampeneelakaite 30saatam, kampeneeyetara samsthalakaithe 25 saatam pannu raayitii ivvaalani korutondi. amaravatini vividha praantaalaku anusandhaaninche railu, roddu maargaala nirmaanaaniki nidhulu ketaayinchaalani rashtram korutondi. 2018-19 lopu aa praajektulu puurti kaavaalanna lakshyamto 2017-18 badjetlo nidhulu bhariga ketaayinchaalani vinnavistondi. vijayavada, visaakhapatnam metrola nirmaanam, visakha-chennai hysped railu praajektu taditaraalaku nidhulu ivvaalannadi maro vinnapam. pratyeka hodaku badulu kendram haami ichina amsaallo pradhaanamainadi eaepee praajektulaku kendra nidhulu. roo.32,073 kotla viluvaina eaepee praajektulanu rashtram pratipaadiste sumaru 10 vela kotla praajektulaku kendram aamodam telipindi. migilinavaatiki aardhika vyavahaaraala saakha, itara samsthala aamodam labhinchalsi undi. veetini takshanam aamodinchaalannadi maro demand. rashtramlo paarisraamikavaadala nirmaanam kosam roo.1500 kotlanu vache kendra badjetlo ivvaalani rashtra prabhutvam korutondi. kendra haameello pradhaanamaina polavaram praajektuku sambandhinchi ippativarakuu kendram nunchi roo. 2,916.54 kotlu andaayi. cony, rashtra prabhutvam ippatike kharchu chesina mottam kinda inka roo.217.21 kotlu andalsi undi.